Βγαίνω με νεότερους άντρες,
κυρίως με άντρες 20-30 ετών.
Κι όταν βγαίνω με νεότερους άντρες,
κάνω σεξ με νεότερους άντρες.
Και όταν κάνω σεξ με νεότερους άντρες
συναντώ, πολύ άμεσα και προσωπικά,
τις πραγματικές προεκτάσεις της ανατριχιαστικής παρουσίας
της χάρντκορ πορνογραφίας στον πολιτισμό μας.
Οπότε, σε μια εποχή όπου
το χαρντκορ πορνό είναι πιο ελεύθερα
και ευρέως διαθέσιμο στο Ίντερνετ από κάθε άλλη φορά,
και όπου επομένως παιδιά μπορούν να έχουν πρόσβαση σε αυτό
σε ολοένα και μικρότερη ηλικία,
υπάρχει μια ολόκληρη γενιά που μεγαλώνει
και πιστεύει ότι ό,τι βλέπει στη χάρντκορ πορνογραφία
είναι ο τρόπος που κάνεις σεξ.
Και συγκεκριμένα αυτό χειροτερεύει
γιατί ζούμε σε έναν πουριτανικό, γεμάτο ανισότητες πολιτισμό
που πιστεύει ότι μια καμπάνια υπέρ της σεξουαλικής αποχής των εφήβων
θα έχει αποτέλεσμα,
όπου οι γονείς ντρέπονται τόσο πολύ
να συζητήσουν για το σεξ με τα παιδιά τους,
και όπου οι εκπαιδευτικοί θεσμοί
είναι τρομοκρατημένοι μήπως γίνουν πολιτικά ανορθόδοξοι
αν ξεκινήσουν τέτοιες συζητήσεις.
Και επομένως δεν προκαλεί έκπληξη
ότι η χαρντκορ πορνογραφία, εκ των πραγμάτων,
έχει γίνει σεξουαλική διαπαιδαγώγηση.
Τώρα, ως μια ώριμη, έμπειρη, σίγουρη, μεγαλύτερη γυναίκα,
όταν συναντώ αυτό
δε δυσκολεύομαι να συνειδητοποιήσω ότι η επαναδιαπαιδαγώγηση,
η αναμόρφωση και ο αναπροσανατολισμός είναι απαραίτητα.
(χειροκρότημα)
Όλοι όσοι προσβάλλεστε από την ωμή γλώσσα του σεξ,
παρακαλώ κλείστε τα αυτιά σας τώρα,
και θα σηκώσω το χέρι για να τα ανοίξετε.
Οπότε, δε δυσκολεύομαι
να απαντήσω, όπως συχνά χρειάστηκε να απαντήσω,
"Όχι, ευχαριστώ πολύ, θα προτιμούσα
να μην τελειώσεις στο πρόσωπό μου."
Ανησυχώ και για ένα νέο αγόρι που το πιστεύει,
επειδή η χάρντκορ πορνογραφία του έχει διδάξει,
αλλά ανησυχώ και ιδιαίτερα για μια νέα κοπελα
που ο φίλος της θέλει
να τελειώνει στο πρόσωπό της, αυτή δεν το θέλει,
αλλά το χαρντκορ πορνό της έχει διδάξει
ότι σε όλους τους άντρες αρέσει αυτό και
σε όλες τις γυναίκες αρέσει επίσης,
και επομένως αυτή πρέπει να τον αφήσει να το κάνει,
και πρέπει να προσποιείται ότι της αρέσει.
(γέλιο)
Οπότε, λανσάρω, στο TED σήμερα...
κάνω τα αποκαλυπτήρια του MakeLoveNotPorn.com.
(χειροκρότημα)
Είναι μια ιστοσελίδα που δημοσιεύει τους μύθους του χαρντκορ πορνό,
και τους εξισορροπεί με την πραγματικότητα.
Και έχει σημασία να πω, παρεπιπτόντως,
ότι δεν έχει καμιά σχέση με κριτική.
Δεν έχει σχέση με το καλό και το κακό.
Το σεξ είναι το πεδίο της ανθρώπινης εμπειρίας
που δέχεται την ευρύτερη δυνατή ποικιλία προτιμήσεων.
Επίσης δεν είναι κατά του πορνό.
Είμαι φαν του χαρντκορ πορνό.
Βλέπω τακτικά κι εγώ,
παρόλο που τα κριτήριά μου όταν το επιλέγω
είναι να βρω κάτι
που να μη μοιάζει πολύ με εγχείρηση ανοιχτής καρδιάς.
(γέλιο)
Αλλά επειδή η βιομηχανία του πορνό
καθοδηγείται και χρηματοδοτείται από άντρες,
διευθύνεται και σκηνοθετείται από άντρες και απευθύνεται σε άντρες,
το πορνό τείνει να παρουσιάζει μία καθολική οπτική.
Το πορνό λέει "Έτσι γίνεται."
Και αυτό που εγώ θέλω να πω είναι "Όχι απαραίτητα".
Οπότε, παρακαλώ μπείτε στο MakeLoveNotPorn.com.
Θέλω να ζητήσω από το κοινό του TED δυο πράγματα.
Προσοχή, αυτό είναι ένα ζήτημα.
Κι εγώ δε θα το είχα συνειδητοποιήσει αν δεν το είχα συναντήσει.
Και παρακαλώ επισκεφτείτε την ιστοσελίδα.
Παρακαλώ διαμορφώστε γνώμη.
(γέλιο)
Σχολιάστε. Και παρακαλώ διαδώστε το.
Παρακαλώ στείλτε το λινκ σε όσους πιστεύετε ότι θα ενδιαφέρονταν
και χρησιμοποιήστε το για να ξεκινήσει διάλογος,
και μια ανοιχτή, υγιή συζήτηση για το σεξ,
για να βοηθήσουμε και να διευκολύνουμε
ανοιχτές, υγιείς και καλύτερες σεξουαλικές σχέσεις. Ευχαριστώ πολύ!
(χειροκρότημα)